Israèl minangka nagara dhémokrasi kanthi sistem pamaréntahan parlementer lan hak pilih universal. Mahamantri Israèl njabat dadi kepala pamaréntahan lan Knesset minangka badan lègislatif Israèl. Sajeroning bab prodhuk domèstik bruto, ékonomi nagara iki ana ing peringkat angka 44 ing donya. Israèl duwé peringkat Indèks Pembangunan Manungsa, kabébasan pèrs, lan daya saing ékonomi kang paling dhuwur dibandingaké karo nagara-nagara Arab ing saubengé. Miturut ukum nagara Israèl, kutha krajan Israèl yaiku Yerusalem, (kutha krajan sadurungé kutha Tel Aviv). Sanadyan mangkono badan PBB lan akèh nagara ing donya ora ngakoni.